Нобэ
♦Мамырыгъэмрэ зыужьыныгъэмрэ яхуэлажьэ щIэныгъэм и дунейпсо махуэщ
♦Бухгалтерым и дунейпсо махуэщ
♦ФIагъым и дунейпсо махуэщ
♦Урысей Федерацэм Къэрал кIуэцI IуэхухэмкIэ и органхэм я лэжьакIуэм я махуэщ
♦1741 гъэм Черкасский Алексей (адыгэщ) Урысейм и канцлеру ягъэуващ.
♦1982 гъэм КПСС-м и ЦК-м и Секретарь нэхъыщхьэу Брежнев Леонид дунейм ехыжащ.
♦1938 гъэм дунейм ехыжащ Тырку Республикэм и къызэгъэпэщакIуэу икIи абы и япэ президенту щыта Кемаль Мустэфа (Ататюрк).
♦1885 гъэм Германием и Бад-Каннштатт къалэ цIыкIум икIыу Унтертюркхайм кIуэ гъуэгуанэр зэпичащ дунейм щыяпэ мотоциклым. Ар зэпкърилъхьат нэмыцэ инженер Даймлер Готлиб.
♦1933 гъэм Нобель и саугъэтыр урыс тхакIуэ, усакIуэ Бунин Иван хуагъэфэщащ.
♦1935 гъэм Орджоникидзе къалэм (иджыпсту Влавдикавказщ) къыщызэIуахащ Осетие Ищхъэрэ къэрал театрыр.
♦1888 гъэм къалъхуащ авиаконструктор, академик, генерал-полковник, Социалист Лэжьыгъэм щэнейрэ и ЛIыхъужь, Ленин саугъэтымрэ СССР-м и Къэрал саугъэтымрэ (тхуэнейрэ) зыхуагъэфэща Туполев Андрей.
♦1919 гъэм къалъхуащ совет конструктор, генерал-лейтенант, техникэ щIэныгъэхэм я доктор, къэрал куэдым къыщагъэсэбэп Iэщэхэр къэзыгупсыса Калашников Михаил.
♦1926 гъэм къалъхуащ шыхъуэ, Социалист Лэжьыгъэм и ЛIыхъужь Къалмыкъ Хьэжмурат.
♦1928 гъэм къалъхуащ Италием щыщ композитор, дирижёр цIэрыIуэ, кинофильм куэдым макъамэ телъыджэхэр яхуэзытха Морриконе Эннио.
♦1933 гъэм къалъхуащ журналист, тхакIуэ, КъБР-м щэнхабзэмкIэ щIыхь зиIэ и лэжьакIуэ, «Адыгэ псалъэ» газетым и къудамэм и унафэщIу илъэс куэдкIэ щыта Шыбзыхъуэ Мухьэдин.
♦1947 гъэм къалъхуащ техникэ щIэныгъэхэм я доктор, КъБКъУ-м и ректору щыта, УФ-м щIэныгъэхэмкIэ щIыхь зиIэ и лэжьакIуэ Къарэмырзэ Барэсбий.
♦1964 гъэм къалъхуащ мэкъумэш щIэныгъэхэм я доктор, КъБКъМУ-м и профессор Шал Тимур.
♦1970 гъэм къалъхуащ урысей футболист, къэралым и командэ къыхэхами ЦСКА-ми я гъуащхьэтетхэм я тренер Овчинников Сергей.
♦1975 гъэм къалъхуащ теленэтынхэр езыгъэкIуэкI, хьэрычэтыщIэ икIи жылагъуэ лэжьакIуэ, «ТЭФИ» саугъэтыр тIэунейрэ зрата Канделаки Тинэ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Хуабэр махуэм градус 1 - 2, жэщым градус 0 - 2 щыхъунущ.
Лъэпкъ Iущыгъэ:
ЛIым и узыншагъэр фызым и фIыгъэщ.
Зыгъэхьэзырар ЖЬЭКIЭМЫХЪУ Маринэщ.
